एक महीने से टूटा फैरोकवर, परेशानी
चिड़ावा | गोशालारोड स्थित संस्कृत प्रवेशिका स्कूल के सामने चौराहे पर बीच रोड बने नाले के क्रॉस पर लगा फैरोकवर एक माह से टूटा पड़ा है। लेकिन नगरपालिका प्रशासन का इस ओर ध्यान नहीं गया। मार्ग से रोजाना गोशाला में गायों को दलिया-हरा चारा खिलाने, दूध लेने पहुंचने वाले महिला-पुरुष और नजदीक की तीन स्कूलों के बच्चे और स्टाफ सदस्य परेशान होते हैं। इनके अलावा यहां से गुजरने वाले दुपहिया-चौपहिया वाहन वाहन चालक दिन में तो अपने वाहनों को टूटे फेरोकवर से बचाकर किसी तरह निकाल ले जाते हैं लेकिन रात में दुर्घटना की संभावना बनी रहती है। दो-तीन दुपहिया सवार तो अमूमन फैरोकवर की चपेट में आकर चोटिल हो ही जाते हैं।
mag_Deva hin_Deva